Hans Roslings “Factfulness” er jeg selv ret begejstret for, og den passer faktisk også fint til dit formål.   Den beskriver tilstanden mange steder i verden, beskriver udviklingen i verden - teknologi, sundhed, økonomi. Den giver også nogle redskaber, du kan læne dig op ad, når du begynder at kaste dig ud i andre emner.  Alt i alt er det en lærerig bog, der er let at gå til (den findes også på dansk, hvis du foretrækker det frem for engelsk). Det er en god all-round introduktion til mange aspekter af hvordan verden ser ud nu (eller i 2017/2018, hvor jeg mener, den er udgivet), og der er god mulighed for at blive introduceret til nogle emner, man vil gå mere i dybden med efterfølgende.